אלישע בן אברהם (רב)

הרב אלישע בן אברהםלפי הרב מרדכי הורוויץ (רבני פרנקפורט, ירושלים תשל"ב, עמ' 212), שם משפחתו היה "טיינר". היה רב פולני ופרשן המשנה. פירושו "קב ונקי" נדפס עשרות פעמים והוא אחד מהפירושים הפופולריים על המשנה. חי בגרודנה וככל הנראה שימש כרב העיר.
ביוגרפיה
נולד בלונטשיץ, לאביו ר' אברהםשם הגדולים, הוצאת יריד הספרים ירושלים תשס"ד עמ' רז הערה 8. שהיה רב ידוע בזמן ההוא כמי שהרביץ תורה שבעים שנה בלונטשיץהקדמה לספרו "פי שניים".. בצעירותו נסע לפרנקפורט ולמד אצל ר' יוסף שמואל מקראקאע"פ הקדמתו לפירושו על המשנה "קב ונקי".. בשנת תנ"ז הוא מכונה בהסכמות לספרו "יניק וחכים", מה שמלמד על גילו הצעיר בשנה זו. נפטר בט"ו בתמוז תק"ט (1749)רפאל הלפרין, אטלס עץ חיים, אחרונים ב, ת"א תשמ"ב עמ' 121..

ספריו
קַב וְנָקִי – פירוש על שישה סדרי משנה, נדפס בצעירותו של המחבר בשנת תנ"ז בעיר אמסטרדם, וזכה להסכמת ר' יעקב ששפורטש ור' יוסף שמואל מקראקא. מקור שם הפירוש הוא בביטוי קב ונקי המתאר כמות קטנה (קב) באיכות גבוהה. הפירוש הוא קצר ותמציתי ולכן תואם את הביטוי. לשונו של הפירוש דומה לרוב לפירוש רבי עובדיה מברטנורא ומבוססת עליו. פירוש "קב ונקי" נדפס כ-20 פעמים מאז שיצא, ונכלל גם במהדורה המודרנית "משנה סדורה".
פי שנים – פירוש הרא"ש לסדר זרעים בתוספת חידושים והגהות, נדפס באלטונה תצ"ה, זכה להסכמות מהרבנים: יחזקאל קצנלנבוגן, משה משוואבך והיעב"ץ.

לקריאה נוספת
 שם הגדולים, הוצאת יריד הספרים ירושלים תשס"ד עמ' רז הערה 8.
רפאל הלפרין, אטלס עץ חיים, אחרונים ב, ת"א תשמ"ב עמ' 121.

קישורים חיצוניים




הערות שוליים

קטגוריה:פרשני המשנה
קטגוריה:רבנים פולנים
קטגוריה:נפטרים ב-1749